ప్రముఖ రచయిత పరుచూరి గోపాలకృష్ణ నిర్వహిస్తున్న 'పరుచూరి పాఠాలు' కార్యక్రమంలో, కథా రచయిత కావాలంటే తెలుసుకోవాల్సిన అంశాల గురించి వివరిస్తున్న విషయం తెలిసిందే. ఇందులో భాగంగా పాత్ర స్వరూపాన్ని ఎలా తెలుసుకోవాలి అనేది ఆయన తెలిపారు. పాత్ర గురించి ఆయన తెలుపుతూ.. కథా వస్తువుని భరించేది పాత్ర. కథాంశాన్ని సూచించేది పాత్ర. కథని ముందుకు నడిపేది పాత్ర.  ఫిదా సినిమాని రెండు పాత్రలు భరించాయి. అవి హీరో హీరోయిన్ పాత్రలు.కేసీఆర్ వంటి ముఖ్యమంత్రికి కూడా ఆ కథ ఎందుకు నచ్చింది అంటే అందుకు రెండు కారణాలున్నాయి. ఒకటి స్త్రీని గౌరవించడం, స్త్రీ యొక్క సామాజిక దృష్టి కోణాన్ని గుర్తించడం. రెండోది చిన్న బాన్సువాడ  ప్రాంతంలో ఉండే 16 సంవత్సరాల అమ్మాయికి ఎంత మంచి ఆలోచన పుట్టింది. నా బిడ్డలందరూ ఇలాంటి ఆలోచన చేస్తే బాగుండు అనే ఆలోచన వచ్చే.. ప్రత్యేకంగా షో వేయించుకుని మరీ చూశాడాయన. మాములు లవ్ స్టోరీలైతే మంత్రులు, ముఖ్యమంత్రులు ఎందుకు చూస్తారు. అందులో సామాజిక కోణం ఉంటేనే వారు చూస్తారు.మేము రాసిన 'అసెంబ్లీరౌడీ' సినిమానైతే చర్చలు జరిగి, అసెంబ్లీనేమైనా కించపరిచారా అని స్పీకర్ గారు వెళ్లి మరీ సినిమా చూశారు. కాబట్టి సామాజిక కోణం ఉంది కాబట్టి చర్చలు జరిగిన తర్వాత ఇలాంటి సినిమాలు చూడడానికి రాజకీయ నాయకులు వస్తారు తప్ప, కుటుంబ కథా చిత్రాలని, ప్రేమ కథా చిత్రాలని మాత్రం వారు రారు. ఒకవేళ చూసినా కూడా దాని గురించి బయటికి ఏమీ చెప్పరు..అంటూ పరుచూరి తెలిపారు.
pramukha rachayita paruchuri gopalakrishna nirvahistunna 'paruchuri paataalu' kaaryakramamlo, kathaa rachayita kavalante telusukovalsina amsaala gurinchi vivaristunna vishayam telisinde. indulo bhagamga paatra swaroopaanni ela telusukovali anedi aayana telipaaru. paatra gurinchi aayana teluputuu.. kathaa vastuvuni bharinchedi paatra. kathaamsaanni suchinchedi paatra. kathani munduku nadipedi paatra.  fida cinimani rendu paatralu bharinchayi. avi heero heroin paatralu.kcr vanti mukhyamantriki kuudaa aa katha enduku nachindi ante anduku rendu kaaranaalunnaayi. okati streeni gouravinchadam, stree yokka saamaajika drushti konanni gurtinchadam. rendodi chinna bansuwada  praantamlo unde 16 samvatsaraala ammayiki entha manchi aalochana puttindi. naa biddalandaru ilanti aalochana cheste bagundu ane aalochana vache.. pratyekamgaa sho veyinchukuni mari chusadayana. maamulu lav storylaithe mantrulu, mukhyamantrulu enduku chustaru. andulo saamaajika konam untene vaaru chustaru.memu raasina 'assemleeroudy' cinimaanaithe charchalu jarigi, assemblenemaina kinchaparichara ani speaker gaaru velli mari sinima chusaru. kabatti saamaajika konam undi kabatti charchalu jarigina tarvaata ilanti cinimaalu chudadaniki rajakeeya naayakulu vastaaru tappa, kutumba kathaa chitraalani, prema kathaa chitraalani maatram vaaru raaru. okavela chusina kuudaa daani gurinchi bayatiki emi chepparu..antuu paruchuri telipaaru.